బడే నాగజ్యోతి

బడే నాగజ్యోతి తెలంగాణ రాష్ట్రానికి చెందిన రాజకీయ నాయకురాలు. ఆమె ప్రస్తుతం ములుగు జిల్లా ఇంచార్జి  జడ్పీ చైర్‌పర్సన్‌గా విధులు నిర్వహిస్తుంది. నాగజ్యోతి 2023లో జరిగిన శాసనసభ ఎన్నికల్లో ములుగు శాసనసభ నియోజకవర్గం నుండి టీఆర్ఎస్ ఎమ్మెల్యే అభ్యర్థిగా పోటీ చేసి ఓడిపోయింది.

జననం, విద్యాభాస్యం
బడే నాగజ్యోతి 1994లో ములుగు జిల్లా, తాడ్వాయి మండలం, కాల్వపల్లి గ్రామంలో బడే రాజేశ్వరి, నాగేశ్వరరావు దంపతులకు జన్మించింది. ఆమె మావోయిస్టు పార్టీ అగ్ర నేతలు బడే నాగేశ్వరరావు అలియాస్ ప్రభాకరన్న, బడే రాజేశ్వరి అలియాస్ నిర్మలక్క దంపతుల కుమార్తె. బడే నాగజ్యోతి కాల్వపల్లి, తాడ్వాయి ఆశ్రమ పాఠశాలల్లో 5 నుంచి 8వ తరగతి వరకు, ఆ తరువాత  9, 10వ తరగతి హనుమకొండ చైతన్య హైస్కూల్‌లో పాఠశాల విద్య పూర్తి చేసి ఏటూరు నాగారం ట్రైబల్‌ వెల్ఫేర్‌ కళాశాలలో ఇంటర్‌, డిగ్రీ ఆ తరువాత హనుమకొండ పింగిలి కాలేజీలో పీజీ పూర్తి చేసి ఆ తరువాత ఎమ్మెస్సీ పూర్తి చేసింది.

రాజకీయ జీవితం
బడే నాగజ్యోతి 2019లో జరిగిన పంచాయితీ ఎన్నికల్లో స్వతంత్ర అభ్యర్థిగా పోటీ చేసి కాల్వపల్లి గ్రామ సర్పంచ్‌గా గెలిచింది. ఆమె ఆ తరువాత తాడ్వాయి జెడ్పీటీసీగా ఎన్నికై ములుగు జిల్లా జడ్పీ వైస్ చైర్‌పర్సన్‌గా భాధ్యతలు చేప్పట్టి 2023లో జడ్పీ చైర్మన్‌గా ఉన్న కుసుమ జగదీశ్ మరణంతో ఇంచార్జ్ చైర్‌పర్సన్‌గా బాధ్యతలు చేపట్టింది. నాగజ్యోతి 2023లో జరిగిన శాసనసభ ఎన్నికల్లో ములుగు శాసనసభ నియోజకవర్గం నుండి టీఆర్ఎస్ ఎమ్మెల్యే అభ్యర్థిగా పోటీ చేసి ఓడిపోయింది.

మూలాలు


వర్గం:తెలంగాణ రాష్ట్ర సమితి రాజకీయ నాయకులు
వర్గం:ములుగు జిల్లా రాజకీయ నాయకులు